3. Elephant tattoo ka lesoba ho etsa hore mosali a shebahale a le makhabane 17 Ke therešo gore re ka se kgone go thibela dikotsi tša tlhago. Jehofa le Jesu ke bona feela ba ka kgonago. Eupša go na le selo seo re ka kgonago go se dira. Re ka dira seo se bolelwago ke lengwalo la Diema 3:27. (Bala.) Ge bana babo rena ba tlaišega, re ka ba thuša ka dinyakwa tša bona tša nama le tša maikwelo, e bile re ka ba homotša. (Diema 17:17) Ka mohlala, re ka ba thuša ka morago ga kotsi ya tlhago. Mohlologadi yo mongwe yoo legae la gagwe le ilego la senywa ke ledimo o itše: “Ke leboga kudu gore ke ka mokgatlong wa Jehofa, e sego feela ka gobane ke hwetša thušo ya nama eupša le ka gobane ke hwetša thušo ya moya.” Kgaetšedi yo mongwe yo a sego a nyalwa o ile a ikwa a se na kholofelo ka morago ga gore ledimo le senye ntlo ya gagwe. Ka morago ga gore bana babo rena ba mo thuše go e lokiša, o itše: “Ga ke tsebe gore ke reng! Ke hloka mantšu a go hlalosa kamoo ke tlogago ke ikwa ka gona.” O okeditše ka gore: “Ke a leboga, Jehofa!” Re a thaba gore bana babo rena le dikgaetšedi ba tloga ba na le taba le rena. Go feta moo, re thabela gore Jehofa le Jesu Kriste ba tloga ba na le taba le rena.